สวัสดีค่ะ มีประจำเดือนวันที่ 15 ธ.ค. 63 หมดประมาณวันที่ 20 ธ.ค. 63 มีเพศสัมพันธ์กันคืนวันที่ 31 ตอนตี 2 แต่ไม่ได้ป้องกัน กินยาคุมฉุกเฉินแบบ 2 เม็ด เม็ดแรกกินตอน 08.30 เม็ดที่ 2 กินตอน 20.30 หลังกินยาภายใน 7 วัน ไม่มีเลือดไหลกระปริบกระปรอย ไม่มีอาการข้างเคียงใดๆ ตอนนี้ประจำเดือนก็ยังไม่มา ส่วนตัวเคยเป็นโรคเกล็ดเลือดต่ำมาก่อนเมื่อ 3 ปีที่แล้ว และกินยาคุมชื่อ "ซีราเซท" ควบคู่เพื่อไม่ให้ประจำเดือนมามากเป็นเวลา 2 ปี จากนั้นก็ไม่ได้กินอีกเลย แบบนี้มีโอกาสท้องมั้ย
สวัสดีค่ะการมีภาวะเกล็ดเลือดต่ำนั้น อาจทำให้เลือดประจำเดือนมามากผิดปกติ แต่ไม่ควรส่งผลทำให้ประจำเดือนไม่มาการใช้ยาคุมฉุกเฉินซึ่งเป็นฮอร์โมนเพศขนาดสูงนั้น อาจทำให้มีเลือดออกผิดปกติทางช่องคลอดหรือประจำเดือนมาคลาดเคลื่อนไปได้ แต่ไม่ควรคลาดเคลื่อนไปจากที่ควรจะเป็นเกิน 7 วัน หรือไม่เกิน 35 วันนับจากรอบก่อนหากมาช้ากว่านี้แล้วถือว่าช้า อาจเกิดจากการตั้งครรภ์ได้เช่นกัน ควรซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่ประจำเดือนก็ยังไม่มา ควรไปยืนยันผลที่รพ.และหาสาเหตุต่อไป